Šiaulių gidas

Krivoe Zerkalo su programa "50 juoko atspalvių"
2020-03-25 19:00 (Europe/Helsinki) | Šiaulių arena
Programos atlikėjai:
А.Морозов/ A. Morozovas
М.Белов/ M. Belovas
Д.Руднева/ D. Rudneva
О.Невежина/ O. Nevėžina
Jie sako, kad humoras yra retas meno žanras ir tam reikia specialaus požiūrio. Ne visi gali tai įvaldyti ir kiekvieną kartą sukurti kažką naujo pakeliant publikos nuotaiką, leidžiant pailsėti ir atsipalaiduoti, nuoširdžiai juoktis iš visos „dūšios”.
Šiame renginyje bus gausu išskirtinio humoro, netikėtumų, geriausių anekdotų, aktualių monologų, juokingų situacijų ir, be abejo, didžiulio pozityvo.
Dvejojantiems apsilankyti šiame renginyje galime tik patikintii – būsite įtraukti į dvi valandas truksiantį linksmybių ir juoko maratoną!
Nuolatiniai TV laidos „Kreivas veidrodis“ dalyviai yra talentingi ir profesionalūs aktoriai, kurie savo įvairiapusiškumo dėka surenka pilnas žiūrovų sales įvairiose pasaulio šalyse. Televizijos laida „Kreivas veidrodis“ iš pradžių buvo kuriamas kaip televizijos teatras su humoristinėmis pertraukomis ir miniatiūromis, tačiau laikui bėgant populiarus pasirodymas išaugo į grandiozinį aukšto meistriškumo renginį, kurio geriausias įvertinimo atspindys – publikos juokas.

Koncertas „Volare! Gražiausios visų laikų dainos“
2020-08-21 19:00 | Šiaulių kultūros centras
Lietuvos kultūrinį gyvenimą netikėtai sukaustęs karantinas nutildė visų operos teatrų bei koncertų salių scenas. Po daugiau kaip tris mėnesius trukusios tylos gyvenimas pagaliau atgyja ir iš visur pradeda sklisti muzikos garsai. Šis koncertas skirtas visiems išsiilgusiems tikros klasikinės dainos. Trys jauni operos solistai Juozas Janužas (tenoras), Gopalas Michailovskis (baritonas) ir Simonas Strazdas (bosas) klausytojus kviečia į užburiančią muzikinių įspūdžių kelionę po klasikinės dainos pasaulį: nuo klasikinių neapolietiškų dainų iki žymiausių XX amžiaus estrados šlagerių. Koncerto solistai – trys jauni, talentingi bei perspektyvūs dainininkai, tarptautinių konkursų laureatai, buvę prof. Virgilijaus Noreikos dainavimo klasės ugdytiniai, per savo neilgą karjeros kelią jau sukūrę vaidmenų Lietuvos bei užsienio operų pastatymuose.
Koncertas rugpjūčio 15 d. 19 val. Šiaulių kult9ros centre.
Bilietai čia.
Programoje:
F. Lehar, C. A. Bixio, L. Denza, R. Leoncavallo, E. Cannio, V. Jurgutis, M. Grever, N. Brodszky, M. Petrauskas ir kt.
Atlikėjai:
Juozas Janužas (tenoras, 28 m.)
Dainavimo meistrystės sėmėsi iš profesoriaus V. Noreikos, bei kitų pedagogų. Šiuo metu dainuoja Lietuvos nacionaliniame operos ir baleto teatre, koncertuoja su įvairiais atlikėjais, chorais, pučiamųjų, bei simfoniniais orkestrais. Daugelio tarptautinių dainavimo konkursų laureatas.
Gopalas Michailovskis (baritonas, 27 m.)
Dainavimo mokėsi Lietuvos muzikos ir teatro akademijoje pas profesorius V. Noreiką ir A. Janutą. Respublikinių bei tarptautinių konkursų laureatas, televizijos projektų „Lietuvos balsas“ ir „Mes vieno kraujo“ finalininkas. Nuolat koncertuoja kaip solistas su įvairiais muzikos atlikėjų kolektyvais. 2016 m. sukūrė pagrindinį vaidmenį P. Čaikovskio operoje „Eugenijus Oneginas“, kurią transliavo Lietuvos nacionalinis radijas ir televizija. Dirbo su dirigentais M. Staškumi, M. Barkausku, režisieriais J. Sodyte-Bradauskiene, M. S. Šimulynaite, N. Petroku.
Simonas Strazdas (bosas, 28 m.)
Dainavimo mokėsi pas prof. V. Noreiką, stažavosi Vokietijoje pas prof. S. Stamenkovič. Šiuo metu studijuoja Lietuvos muzikos ir teatro akademijoje, magistro pakopoje doc. J. Čiurilaitės klasėje. 2020 m. Suomijoje atliko Don Alfonso vaidmenį W.A.Mozarto operoje „Visos jos tokios”. Dirbo su žymiausiais Lietuvos ir užsienio dirigentais (G. Rinkevičius, M. Staškus, M. Barkauskas, J. Geniušas, R. Šumila, M. Lehtinen) bei režisieriais D. Ibelhauptaite, S. Uždavinys, J. Sodyte-Bradauskiene, V. Kiljunen). Julita Lukminaitė (fortepijonas, 23 m.)
Julita Lukminaitė (fortepijonas, 23 m.)
Savo pianizmo įgudžius tobulino pas žymius fortepijono meistrus: G. Gedvilaitę, P. Geniušą, G. Alekną, J. Karnavičių, A. Gavrilov, M. F. Battista, M. Rubackytę, A. Žlabį. Respublikinių bei tarptautinių konkursų laureatė, aktyviai koncertuojanti kaip solistė bei kamerinių ansamblių atlikėja. Šiuo metu studijuoja Lietuvos muzikos ir teatro akademijoje prof. R. Rikterės fortepijono klasėje.

Tarptautinis festivalis „Big Band Festival Šiauliai 2020“
2020-09-11 18:00 - 2020-09-12 23:30 | Saulės laikrodžio aikštėje (Ežero g. 64)
Šiaulių miesto koncertinė įstaiga „Saulė“ rugsėjo 11–12 dienomis kviečia susitikti Šiauliuose, Saulės laikrodžio aikštėje (Ežero g. 64), kur vyks kokybiškos džiazo muzikos šventė kiekvienam muzikos mylėtojui – tarptautinis festivalis „Big Band Festival Šiauliai 2020“.
Puikiais pasirodymais galėsime džiaugtis net 2 dienas. Scenoje išvysime gerai žinomus atlikėjus ne tik iš Lietuvos, bet ir iš užsienio. Į vienuoliktąjį festivalį atvyksta svečiai iš Prancūzijos, Švedijos, Suomijos, Latvijos bei didžiųjų Lietuvos miestų. Net neabejojame, kad gerų emocijų ir nuostabios muzikos prisisotins tiek jaunas, tiek solidaus amžiaus festivalio žiūrovas!
Į visus koncertus įėjimas laisvas!
Festivalio programa:
Rugsėjo 11 d.
18:00–19:30 Latvijos radijo bigbendas ir Kristīne Prauliņa (Latvija), trimitininkas Lasse Lindgren (Švedija). Meno vadovas ir dirigentas Kārlis Vanags.
19:45–21:15 Šiaulių bigbendas (Lietuva) ir Ismo Haavisto (Suomija). Meno vadovas ir dirigentas Raitis Ašmanis.
21:30–23:00 Kauno bigbendas ir Linas Adomaitis (Lietuva). Meno vadovas ir dirigentas Jievaras Jasinskis.
Rugsėjo 12 d.
17:00–17:45 Šiaulių „Romuvos“ gimnazijos džiazo orkestras (Lietuva). Meno vadovas ir dirigentas Romualdas Žukauskas.
18:00–19:30 Klaipėdos džiazo orkestras ir Edita Bodrovaitė-Rukienė, Gabrielė Urbonaitė, Kristina Gurauskaitė (Lietuva). Meno vadovas ir dirigentas Kęstutis Sova.
19:45–21:15 Vilniaus bigbendas ir Paulina Paukštaitytė (Lietuva). Meno vadovas Rokas Jaunius.
21:30–23:00 Electro Swing & Future Funk grupė „Lamuzgueule“ (Prancūzija).

Muzikinis spektaklis „Mažvydas“
2020-11-19 19:00 | Šiaulių arena
Unikalus muzikinis spektaklis „Mažvydas“, jungiantis istoriją ir poeziją, realius faktus ir kūrybos laisvę, pasakoja apie pirmosios lietuviškos knygos – „Katekizmo“ – gimimą, jos autorių Martyną Mažvydą, jo dramatišką ir sudėtingą gyvenimą, apie lietuvybės sklaidos sąlygas, iššūkius ir realybę XVI amžiuje, didelių politinių ir religinių permainų fone.
Renginys Šiaulių arenoje vyks lapkričio 19 d. 19 val.
Bilietai čia.
Kiekviena valstybė, kiekviena tauta įprasmina savo pirmosios knygos nacionaline kalba gimimą kaip pamatinį egzistencijos ženklą. Kiekviena lietuvių karta grįžo, grįžta ir grįš prie Mažvydo „Katekizmo“ tekstų ir kontekstų, savaip juos suprasdama, reflektuodama, bet niekada nekvestionuodama mūsų pirmosios knygos vertės.
Mylimo žmogaus netektis, dramatiški sprendimai ir savanoriška tremtis – tai naujam gyvenimui prisikėlusi Mažvydo drama pagal Justiną Marcinkevičių, kuri po kovo 11-osios premjeros dar kartą atgis rudenį. Net patys didžiausi muzikinio teatro ir šviesaus atminimo rašytojo gerbėjai neliko abejingi įtaigiam tekstui, širdį veriančioms arijoms ir įvairius stilius apjungiančiai muzikai – čia visi atrado sau artimus dalykus.
„Ačiū už šiurpuliukus, bėgiojančius oda, už laimės jausmą, už ašarų gumulą gerklėje. Aš netikėjau, net neįsivaizdavau, kad taip skoningai, lengvai, taip profesionaliai ir šiuolaikiškai visa kūrybinė komanda perteiks lietuvybę ir mums visiems taip puikiai žinomą „Mažvydą“. Nuostabus, kokybiškas spektaklis, gera solistų ir choro balsų, vizualizacijų, scenografijos ir šokio dermė“, – po premjeros įspūdžiais dalinosi apstulbę žiūrovai.
Specialiai Nepriklausomybės atkūrimo 30-mečiui susibūrė išskirtinė kūrybinė grupė ir žiūrovų įvertinti aktoriai bei atlikėjai: Vladas Bagdonas, Giedrius Arbačiauskas, Monika Marija, Mantas Jankavičius, Rokas Laureckis, Jovita Vaškevičiūtė, Rokas Spalinskas ir kiti. Šiuo muzikiniu spektakliu kartu paminėtos Just. Marcinkevičiaus 90-osios gimimo metinės.
„Tai įkvepia patriotiškumo ir tikėjimo, kad ir vieno žmogaus padaryti darbai nulemia visos tautos egzistencinę ateitį. Šis pasakojimas atskleis, kokį lietuviškos raštijos palikimą šiandien turime, kaip jo pagrindu vystosi mūsų kalba ir išsaugo trapų mažos tautos identitetą. Mūsų tautoje yra personalijų ir kūrėjų, kurie verti pasaulinės auditorijos dėmesio. Be to, pats projektas išskirtinis tuo, kad gimsta žanriškai visiškai naujas kūrinys, jis bus atliekamas netradicine maniera“, – teigia režisierius Kęstutis Stasys Jakštas.
Ši projekto sumanytojo – valstybinio ansamblio „Lietuva“ premjera yra vienas iš bandymų prisiliesti prie klasikos, atveriant ją ir paverčiant sava, suprantama ir artima kuo didesniam žiūrovų ratui. Koliažinis žanras klasikinės operos pagrindu vienija įvairius muzikos stilius, todėl opera „Mažvydas“ sujungė tautinių ir simfoninio orkestro styginių instrumentų, varinių pučiamųjų ir elektroninės muzikos skambesį, kino filmams būdingą muziką ir populiariosios muzikos stilių.
Naujienas sekite valstybinio ansamblio „Lietuva“ socialinių tinklų Facebook ir Instagram paskyrose, taip pat oficialioje svetainėje www.ansamblis-lietuva.lt
DALYVAUJA:
Solistai:
Mažvydas – Vladas Bagdonas / Giedrius Arbačiauskas
Mažvydo mylimoji Marija – Monika Marija / Dovilė Kazonaitė
Mažvydo sūnus Kasparas – Mantas Jankavičius / Rokas Spalinskas
Mažvydo posūnis Kristupas – Rokas Laureckis
Mažvydo antroji žmona Benigna – Jovita Vaškevičiūtė / Joana Gedmintaitė
Liuteronų kunigas, Mažvydo pusbrolis Vilentas – Saulius Vasiliauskis
Vienuolis-inkvizitorius – Martynas Žukauskas
Atlikėjai: Valstybinis ansamblis „Lietuva“
KŪRYBINĖ GRUPĖ:
Režisierius – Kęstutis Stasys Jakštas
Libreto ir scenarijaus autorius – Arnas Ališauskas
Kompozitorius – Jonas Jurkūnas
Dirigentas – dr. Egidijus Kaveckas
Scenografas – Gintaras Makarevičius
Kostiumų dailininkė – Olga Filatova-Kontrimienė
Choreografė – Aušra Krasauskaitė
Projekcijų dailininkas – Rimas Sakalauskas
Šviesų dailininkas – Audrius Jankauskas
VADOVAI:
Ansamblio vadovė – Edita Katauskienė
Meno vadovas – Giedrius Svilainis
Orkestro vadovas – dr. Egidijus Kaveckas
Vyr. chormeisteris – Algimantas Kriūnas
Vyr. baletmeisteris – Edgaras Suprunas
Spektaklio trukmė – 2 val. 30 min. (du veiksmai, viena pertrauka)

„Colours of Bubbles“ ir Šv. Kristoforo kamerinio orkestro koncertas. „Untold Story: Chapter 2“
2021-09-04 19:00 | Šiaulių kultūros centras
Praėjus ketveriems metams po kultinio projekto „Untold Story“ koncertų, rokeriai „Colours of Bubbles“ ir tituluotas Šv. Kristoforo kamerinis orkestras – vėl lips ant scenos kartu! Nauja programa „Untold Story: Chapter 2“ ir rokas su smogiamąja orkestro galia – koncerte Šiauliuose jau rugsėjo 4 dieną.
„Groti su orkestru – tai visai kas kita, nei tiesiog koncertas – tai nepakartojamas jausmas, kurį stengiamės visą sugerti į save. Tai didžiulė atsakomybė ir emocija, kuri viską atperka. Mėgaujamiems ir dalinamiems šiuo jausmu kartu su klausytojais“, – sako „Colours of Bubbles“.
Pasirodyme „Colours of Bubbles“ atliks su orkestru dar neskambėjusias dainas iš trijų grupės albumų „Inspired by a True Story“, „She Is the Darkness“ ir „9 mm“, tarp jų – kūrinius „Your Ghost“, „To Jane“, „Memento“, „Too Much Is Not Enough“, ir ryškiausius hitus iš pirmųjų „Untold Story“ koncertų – „Home“, „Flags“, „Storm“ ir daugelį kitų.
Šiame renginyje galimybių pasas nėra privalomas!

Koncertas „Amžinoji šviesa“
2021-09-05 13:30
Renginio vieta: Švč. Mergelės Marijos nekaltojo prasidėjimo bažnyčia, Šiauliai (Gegužių g. 57)
Praėjo 28-eri metai nuo istorinio vizito, kai į Lietuvą pirmą kartą atvyko popiežius. Išlipęs iš lėktuvo Jonas Paulius II priklaupė ir pabučiavo Lietuvos žemę. Jo kelių dienų vizitas neseniai nepriklausomybę atgavusiai Lietuvai suteikė didelę moralinę ir diplomatinę paramą, sustiprino tautos dvasią ir vienybės jausmą. Šiai ypatingai progai pažymėti Šiaulių miesto koncertinė įstaiga „Saulė“ rugsėjo 5 d. 13.30 val. Šiaulių Švč. Mergelės Marijos nekaltojo prasidėjimo bažnyčioje (Gegužių g. 57) rengia koncertą „Amžinoji šviesa“.
Dalyvauja:

Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
Adrijana Balsytė (sopranas),
Juozas Janužas (tenoras),
Liepa Jurgutavičiūtė (smuikas),
kanklių trio „Aušrinė“ (Regina Marozienė, Regina Vaišnorienė, Lora Andriuškienė),
Šiaulių valstybinio dramos teatro aktorė Nomeda Bėčiūtė.

Koncertas nemokamas!

30 Metų šviesos / RESURREXIT uždarymo koncertas
2021-09-09 18:00 | Šiaulių dramos teatras
Rugsėjo 9 d. 18 val. Šiauliuose įvyks PREMJERA.
Šiaulių dienų programą papuoš baigiamasis XXXVIII festivalio „Resurrexit” koncertas-performansas „30 metų šviesos“.
Šis renginys skirtas įprasminant tiek pereitais metais minėtą Lietuvos Nepriklausomybės atkūrimo 30-metį, tiek šiemet sukankantį 30 metų jubiliejų, kai sausio 13-osios naktį apgynėme Lietuvos laisvę, o vasario 11 dieną Lietuvos nepriklausomybę pirmoji pripažino Islandija.
Projekto įgyvendinimui susivienijo grupė atlikėjų: dainų autorė ir atlikėja Raminta Naujanytė – Bjelle, režisierius Augustas Gornatkevičius ir choras „Polifonija“, savo idėjas, entuziazmą, patirtį panaudosiantys unikalaus sceninio veiksmo kūrimui.
Programa grindžiama nestandartiniais jaunosios kartos režisieriaus A. Gornatkevičiaus sprendimais, kūrėjos Bjelles bei choro akademinės, elektroninės bei eksperimentinės muzikos derme, kuri pateikiama kaip muzikinis performansas.
Renginys vyks rugsėjo 9 d. 18 val. Šiaulių dramos teatro didžiojoje salėje.
Valstybinis choras „Polifonija“
(meno vadovas ir vyr. dirigentas Linas Balandis)
Raminta Naujanytė – Bjelle
Rež. Augustas Gornatkevičius
Projekto organizatorius Valstybinis choras „Polifonija“
Projekto rėmėjai:
LR Kultūros ministerija,
Šiaulių miesto savivaldybės administracija
Bilietus platina TicketMartket.lt
Bilietų kaina 10 ir 7 EUR (su nuolaida).
Nuolaida taikoma moksleiviams, studentams, senjorams ir neįgaliesiems pateikus tai įrodantį dokumentą).
Renginys įvyks vadovaujantis tuo metu galiojančioms SAM rekomendacijoms.
*Dėl nenumatytų COVID-19 sukeltų aplinkybių, organizatoriai pasilieka teisę keisti renginio datą.

BIG BAND FESTIVAL ŠIAULIAI 2021 | Pirma diena
2021-09-10 18:30 | Saulės laikrodžio aikštėje (Ežero g. 64)
12-asis tarptautinis festivalis „Big Band Festival Šiauliai 2021“ rugsėjo 10 ir 11 dienomis kviečia visus kokybiškos muzikos išsiilgusius šiauliečius ir miesto svečius į Saulės Laikrodžio aikštę prie auksinio berniuko (Ežero g. 64). Profesionalūs bigbendai ir džiazo kolektyvai ne tik iš Lietuvos, bet ir iš užsienio šalių žiūrovus džiugins meistriškais pasirodymais bei nuotaikingomis muzikinėmis programomis. Būtinai apsilankykite!
Visi festivalio koncertai nemokami!

Rugsėjo 10 d. (penktadienis)
18.30–19.30 val. Kauno bigbendas (Lietuva). Vyr. Dirigentas Jievaras Jasinskis.
19.45–20.45 val. Šiaulių bigbendas (Lietuva), trimitininkas Lasse Lindgren (Švedija). Meno vadovas ir dirigentas Raitis Ašmanis.
21.00–22.00 val. Latvijos Radijo bigbendas, solistas Chris Noah (Latvija). Meno vadovas ir dirigentas Kārlis Vanags.

Vedėjas – muzikologas Viktoras Gerulaitis.

Daugiau informacijos www.saule.lt arba koncertų salės „Saulė“ bei Šiaulių bigbendo feisbuko paskyrose.

Organizatorius: Šiaulių miesto koncertinė įstaiga „Saulė“.

BIG BAND FESTIVAL ŠIAULIAI 2021 | Antra diena
2021-09-11 18:00 | Saulės laikrodžio aikštėje (Ežero g. 64)
12-asis tarptautinis festivalis „Big Band Festival Šiauliai 2021“ rugsėjo 10 ir 11 dienomis kviečia visus kokybiškos muzikos išsiilgusius šiauliečius ir miesto svečius į Saulės Laikrodžio aikštę prie auksinio berniuko (Ežero g. 64). Profesionalūs bigbendai ir džiazo kolektyvai ne tik iš Lietuvos, bet ir iš užsienio šalių žiūrovus džiugins meistriškais pasirodymais bei nuotaikingomis muzikinėmis programomis. Būtinai apsilankykite!

Visi festivalio koncertai nemokami!

Rugsėjo 11 d. (šeštadienis)
18.00–18.45 val. Šiaulių Romuvos gimnazijos džiazo orkestras „Romuva“ (Lietuva). Meno vadovas ir dirigentas Romualdas Žukauskas.
19.00–20.00 val. grupė „Mood Sellers“ (Lietuva).
20.15–21.15 val. Klaipėdos džiazo orkestras, solistai Violeta ir Vilius Tarasovai (Lietuva). Meno vadovas ir dirigentas Kęstutis Sova.
21.30–23.00 val. grupė „Radio Kaizman“ (Prancūzija).

Vedėja – Raimonda Sližienė.

Koncertas „LUDWIG VAN BEETHOVEN KITAIP“
2021-09-12 13:30
Renginio vieta: Šiaulių Šv. apaštalų Petro ir Pauliaus katedra, Aušros takas 3
1770 metais gruodžio 17 d. pasaulį išvydo klasikinės muzikos genijus – kompozitorius Ludwigas van Beethovenas. 28-erių metų pradėjęs kurti ir 50-ties visiškai klausos netekęs muzikas per savo negandų pilną gyvenimą sukūrė tokių šedevrų, kuriuos bent kartą gyvenime yra girdėjęs net ir klasika nesidomintis muzikos mylėtojas. Jo kūryba išpopuliarėjo kompozitoriui dar gyvam būnant ir išliko aktuali iki pat šių dienų.
Rugsėjo 12 d. 13.30 val. (po šv. Mišių už Šiaulių bendruomenę) Šiaulių Šv. apaštalų Petro ir Pauliaus katedroje (Aušros tak. 3) skambės koncertas „Ludwig van Beethoven kitaip“. Programoje Ludwig van Beethoven Trigubas koncertas smuikui, violončelei, fortepijonui ir orkestrui C-dur (V. Čepinskio versijos styginių orkestrui premjera).

Dalyvauja:
Vilhelmas Čepinskis (smuikas),
Mindaugas Bačkus (violončelė),
Motiejus Bazaras (fortepijonas),
„Camerata Solaris“ (Šiaulių kamerinis orkestras), meno vadovas ir dirigentas Vilhelmas Čepinskis.
Diriguos Vilhelmas Čepinskis.

Koncerto vedėja Raimonda Sližienė.

Koncertas nemokamas!

Šokių vakaras. Groja grupė „Šaulys“
2021-09-12 17:00 | Šiaulių kultūros centras
Rugsėjo 12 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu gros ir linksmintis kvies grupė „Šaulys“.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Dėmesio! Į šokių vakarą žmonės bus įleidžiami tik su Galimybių pasu, COVID-19 persirgimo pažymėjimu arba skiepo pažymėjimu.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel. +370 41 52 46 59, +370 41 52 56 89 arba e. p. kasa@siauliukc.lt.

Šokių vakaras. Groja grupė „Dainai“
2021-09-26 17:00 | Šiaulių kultūros centras
Šiaulių kultūros centras skelbia sekmadienius šokių vakarais! Ištisus metus kiekvieną sekmadienį 17 val. Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Rugsėjo 26 d. 17 val.

4 Eur

Rugsėjo 26 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu gros ir linksmintis kvies grupė „Dainai“.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Dėmesio! Į šokių vakarą žmonės bus įleidžiami tik su Galimybių pasu, COVID-19 persirgimo pažymėjimu arba skiepo pažymėjimu.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel. +370 41 52 46 59, +370 41 52 56 89 arba e. p. kasa@siauliukc.lt.

Koncertas "Kur prasideda muzika"
2021-09-30 18:00 | „Polifonijos” salė
Rugsėjo 30 d. 18:00 val. Kur prasideda muzika
KAUNO FORTEPIJONINIS TRIO
Lina Krėpštaitė (fortepijonas)
Indrė Andruškevičiūtė (smuikas)
Asta Krištaponienė (violončelė) ir Giedrius Prunskus (baritonas)
Programoje skambės Vidmanto Bartulio, Zitos Bružaitės, Jean Françaix, Lili Boulanger, Ástor Piazzolla kūriniai
Bilietų kaina 12 € ir 10 (su nuolaida)

Šokių vakaras. Groja Algimantas Butnorius
2021-10-03 17:00 | Šiaulių kultūros centras
Šiaulių kultūros centras skelbia sekmadienius šokių vakarais! Ištisus metus kiekvieną sekmadienį 17 val. Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Spalio 3 d. 17 val.

4 Eur

Spalio 3 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu gros visų pamėgtas ir laukiamas populiariosios muzikos atlikėjas Algimantas Butnorius.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Dėmesio! Į šokių vakarą bus įleidžiami tik asmenys turintys galimybių pasą!
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel. +370 41 52 46 59, +370 41 52 56 89 arba e. p. kasa@siauliukc.lt.

Grupės KITAVA 20-ies metų jubiliejinis koncertas
2021-10-03 17:00 | Šiaulių dramos teatras
KITAVA, šiemet švenčianti jau 20-ąjį gimtadienį, kviečia į jubiliejinį koncertą „ČIA GERAI!” ir naujojo albumo pristatymą. Šiame išskirtiniame koncerte KITAVA džiugins savo naujausiomis dainomis, kurios sugulė į naująjį albumą. Jaukias akimirkas bei pozityvią energiją Jums dovanos bendri KITAVOS ir svečių pasirodymai: su Katažina Zvonkuviene, Fara-Rondo, Laura Remeikiene, ir „Ritmas Kitaip“.

Koncertas "Gražiausia filmų muzika"
2021-10-05 18:30 | „Polifonijos” salė
Spalio 5 d. 18:30 val. Gražiausia filmų muzika
Indrė Anankaitė – Kalašnikovienė (sopranas)
Ugnė Sabaitytė (fortepijonas)
Programoje skambės muzika iš įvairių muzikos filmų kaip „Asmens sargybinis“, „Džiaze tik merginos“, „Katės“, „Liūtas karalius“, „Taip gimė žvaigždė“ ir kt.
Bilietų kaina 12€ ir 10 € (su nuolaida)
Nuolaida taikoma moksleiviams, studentams, senjorams ir neįgaliems pateikus pažymėjimą.
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07

Evelina Sašenko. La vie Parisienne
2021-10-06 18:00 | Šiaulių kultūros centras
Subtilus kvepalų dvelksmas, aukštosios mados elegancija, grakštūs judesiai, šviežio kruasano aromatingas traškumas – visi malonūs rafinuoti Paryžiaus aspektai atsispindi džiazo standartuose, jeigu jie suskamba prancūzų kalba. Evelina Sašenko kviečia pasinerti į romantišką prancūzišką vakarą, palytėtą lengvo svingo ir nenuspėjamos improvizacijos kerų.
Evelina daug specializavosi šansonų meistriškame atlikime. Todėl ji šansonų gerbėjams pristatys, iš kur apskritai yra kilusi ši muzikos rūšis, kaip vystėsi šis žanras bei kodėl šansonai yra populiarūs Lietuvoje.
Akordeonininkas Nerijus Bakula.
Šiaulių kultūros centro kasoje – bilietų kaina 12–15 Eur.
Galimybių pasas yra privalomas!

Dviejų dalių spektaklis „Tango Taganroge“
2021-10-08 18:00 | Šiaulių kultūros centras
Literatūros klasiko, dramaturgo, trumpo apsakymo meistro Antono Pavlovičiaus Čechovo ankstyvajame kūrybiniame laikotarpyje parašytų vienaveiksmių humoreskų „Meška“, „Vestuvės“, „Piktadarys“ ir „Jubiliejus“ inscenizacijos, kuriose per humoru persunktas, gyvenimišką rutiną atspindinčias situacijas narpliojami įvairių socialinių sluoksnių žmonių tarpusavio santykiai, keliami meilės, gyvenimo prasmės, asmenybės pašaukimo, teisingumo ir moralės klausimai.
Humoreskoje „Meška“ atsiskleidžia moters ir vyro santykių subtilumai. „Piršlybos“ – apie tai, kaip per smulkmeniškumą žmonės nepastebi esminių dalykų. „Piktadarys“ – apie teisinę sistemą, kurioje iš adatos priskaldomas vežimas malkų. „Jubiliejus“ – apie banko veiklos jubiliejaus paminėjimą, kuris sklandžiai tikrai nepraeis.
Šiame spektaklyje kaip mažytėje tango šokio aikštelėje personažai aistringai rungiasi dėl idėjų, meilės ir principų. Čia viskas prasideda galantiškai, o baigiasi…
Režisierius – Arvydas Lebeliūnas
Scenografas – Artūras Šimonis
Choreografė -Lina Šimkienė
Vaidina: Gintarė Daniusevičiūtė – Vaitkevičienė, Orinta Jazdauskaitė – Juozapaitė, Arūnas Jokubauskas, Birutė Kaktytė – Varkalienė, Vaida Kavaliauskaitė, Jūratė Levickaitė, Karolis Liaučius, Tomas Montvila, Remigijus Pelenis, Valdas Vaitiškis.
Galimybių pasas yra privalomas!
Įėjimas su kvietimais. Kvietimus galima pasiimti Šiaulių kultūros centro kasoje.
Organizatorius Naisių vasaros teatras

Renginys nemokamas

„Rondo“ gyvo garso koncertas Šiauliuose
2021-10-09 19:00 | Šiaulių kultūros centras
Legendinė grupė „Rondo“ atvyksta į Šiaulius! Ir kviečia į koncertą, kuriame ne tik skambės geriausios grupės dainos, bet ir kartu paminėsime net tris šventes, puošiančias vos vieną savaitę – Tarptautinę mokytojų dieną, Derliaus dieną ir Vietos savivaldos dieną. Tad laukia audringas ir emocijų kupinas koncertas.

Šiaulių kultūros centro Didžioji koncertų salė (Aušros al. 31)

2021 m. spalio 9 d. 19 val.

18,10–31 Eur

Auksinio rudens vakaras su gražiausiomis, šokti verčiančiomis visų laikų populiariausiomis ir jau auksinėmis tapusiomis grupės „Rondo“ dainomis.
Gyvo garso koncerto metu grupė dovanos geriausias, visų klausytojų žinomas dainas „Egle, mano sese“, „Laukų gėlė“, „Pelenė“, „Palauk, sustok“, „Sudie, Eliza“, „Rytas perone“ ir kitas. Tai laikui nepavaldžios, Lietuvos popmuzikos klasika tapusios dainos, su kuriomis užaugo ne viena lietuviškos muzikos gerbėjų karta.
—–
Mums rūpi jūsų ramybė, mes pasirūpinsime jūsų saugumu, laikantis visų tuo metu pateiktų Vyriausybės reikalavimų ir rekomendacijų.
Kiekvienam svečiui bus pasiūlyta:
– apsauginė kaukė;
– apsauginės pirštinės.
Jei renginio dieną šalyje galios karantinas, renginys bus perkeltas.
Koncerto metu būtina laikytis visų saugumo reikalavimų, kuriuos nurodo Lietuvos Respublikos Vyriausybė. Saugokitės ir saugokite kitus – laikykitės rekomenduojamų atstumų, čiaudėjimo ir kosėjimo etiketo. Privaloma dėvėti nosį ir burną dengiančias apsaugos priemones, t. y. kaukes, respiratorius. Į renginį draudžiama eiti, jei turite ūmių viršutinių kvėpavimo takų infekcijų (čiaudite, kosėjate, sloguojate), kitų užkrečiamųjų ligų požymių, karščiuojate (kai temperatūra 37,3 °C ir daugiau).
—–
Renginys bus filmuojamas ir fotografuojamas, gali būti, kad medžiaga bus naudojama socialiniuose tinkluose ar žiniasklaidoje.
—–
Renginys perkeltas iš balandžio 30 d. Bilietai galios tie patys, papildomai kreiptis nereikia.
Organizatoriai atsiprašo už nepatogumus.
Galimybių pasas yra privalomas!

Koncertas „Pasaulio muzikos spalvos“
2021-10-10 16:00 - 17:00 | Šiaulių kultūros centras
Rudeninę sekmadienio popietę Šiaulių kultūros centre įstabius kūrinius atliks talentinga jaunosios kartos pianistė, LMTA absolventė, šiuo metu magistro studijas tęsianti Estijos Muzikos ir Teatro akademijoje (prof. Ivari Ilja kl.), magistro studijų pakopoje – Medeinė Mickevičiūtė. Jai talkins saksofonininkas Gediminas Brūzga ir Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga).
Programoje:
Béla Bartók – „Rumuniški šokiai“,
Dmitrij Šostakovič – Koncertas fortepijonui Nr. 2,
Rafael Hernandez – „El cumbanchero“,
Otto M. Schwartz –„Saxpack“,
Zequinha Abreu – „Žvirblis kukurūzų miltuose“ (Tico-tico no fubá),
George Gershwin – „Žydroji rapsodija“.
Renginio vedėja Raimonda Sližienė.
MEDEINĖ MICKEVIČIŪTĖ nuo devynerių aktyviai dalyvauja koncertinėje veikloje, yra 13-os tarptautinių ir respublikinių solo bei kamerinių ansamblių konkursų laureatė. Baigė Šiaulių Sauliaus Sondeckio menų gimnaziją (mok. ekspertės Marijos Kaubrienės kl.), bakalauro diplomą įgijo Lietuvos muzikos ir teatro akademijoje (LMTA) (prof. Jurgio Karnavičiaus kl.). Šiuo metu studijuoja Estijos muzikos ir teatro akademijoje, prof. Ivari Ilja klasėje. 2018 m. su mainų programa „Erasmus+“ studijavo Belgrado menų akademijoje (prof. Vladimir Miloševič kl.). Pianistė koncertavo Latvijoje, Rusijoje, Sakartvele, Vokietijoje, Serbijoje, Maltoje, Italijoje, turėjo malonią patirtį dukart groti su Šiaulių kameriniu orkestru bei Šiaulių pučiamųjų orkestru. 2010 ir 2012 m. pianistė apdovanota LR Prezidentės Dalios Grybauskaitės garbės raštais už meninius pasiekimus bei Lietuvos vardo garsinimą. Ji taip pat domisi šiuolaikine akademine muzika: bendradarbiauja su LMTA Kompozicijos katedros studentais įrašinėjant naujus kūrinius, dalyvauja šiuolaikinės muzikos koncertuose ir festivaliuose solo, su elektronika ar kamerinių ansamblių sudėtyse.
GEDIMINĄ BRŪZGĄ muzika lydėjo nuo mažens. Po mokslų menų gimnazijoje Šiauliuose, saksofono atlikimo bei dirigavimo meno studijavo LMTA. Magistro studijoms grįžo į gimtuosius Šiaulius, kur taip pat pradėjo dirbti Šiaulių pučiamųjų orkestre, orkestro artistu, kiek vėliau ir orkestro dirigentu. Įsitraukė į pedagoginę veiklą, kur saksofono paslaptimis dalinasi su Šiaulių „Dagilėlio“ dainavimo mokyklos bei „Dainų” muzikos mokyklos mokiniais.
ŠIAULIŲ PUČIAMŲJŲ ORKESTRAS
Lietuvos pučiamųjų orkestrų istorija sena ir garbinga. Manoma, kad jau XIV a. pabaigoje Lietuvos Didžiojoje Kunigaikštystėje skambėjo kariniai pučiamųjų orkestrai. Vytautas Didysis turėjo savo švilpynių orkestrą. XIX a. antroje pusėje pučiamieji instrumentai ir jų orkestrai buvo paplitę visoje Lietuvoje.
Netrukus po Lietuvos valstybės atkūrimo, 1922 metais, Šiauliuose buvo dislokuotas Kauno kunigaikščio Vaidoto aštuntasis pėstininkų pulkas su savo pučiamųjų orkestru. Jam vadovavo garsusis kapelmeisteris Bronius Jonušas. Tame orkestre 1925–1936 metais grojo būsimasis Šiaulių pučiamųjų orkestro įkūrėjas ir vadovas Stasys Jautakas (1906–1975). Taigi, galima teigti, kad dabartinio Šiaulių pučiamųjų orkestro šaknys siekia 1922-uosius.
1945 metais S. Jautakas įkūrė Šiaulių muzikos mokyklos pučiamųjų orkestrą ir jam vadovavo iki 1966 metų. Tada ir nusprendė, kad Šiauliams laikas turėti profesionalų miesto pučiamųjų orkestrą. Pirmasis orkestro koncertas vyko 1967 m. gegužės 1 d. Šiaulių parko vasaros sezono atidarymo proga. Nuo tada orkestras koncertuoja Šiaulių mieste ir apskrityje, dalyvauja tradiciniuose festivaliuose (Mažeikiuose, Panevėžyje, Kaune, Palangoje, Plungėje ir kituose miestuose), respublikiniuose pučiamųjų orkestrų čempionatuose. Nuo 1970 metų orkestras yra respublikinių, vėliau pasaulio lietuvių dainų švenčių dalyvis, per minėtas šventes vykusių konkursų prizininkas ir laureatas. Orkestras sėkmingai gastroliuoja Latvijoje, Estijoje, Baltarusijoje, Rusijoje, Vokietijoje, Prancūzijoje, Švedijoje, Olandijoje.
Šiaulių pučiamųjų orkestras koncertavo kartu su tarptautinių konkursų laureatais: J. Lopetaite, J. Leitaite, R. Vingru, operos solistu V. Juozapaičiu. Su orkestru yra dainavę Lietuvos estrados legendos: A. Jarulis, J. Žukauskas, O. Karkauskaitė, T. Bigota, V. Vaškas, A. Čižauskaitė, groję instrumentalistai: A. Stulgys, M. Streikutė, B. Šapiro. Buvo parengtos koncertinės programos su E. Sipavičiumi, M. Vitulskiu, folkloro ansambliu „Salduvė“, liaudiškos muzikos ansambliu „Saulė“, jaunimo kameriniu choru „Atžalynas“, Šiaulių berniukų ir jaunuolių choru „Dagilėlis“. Orkestras bendradarbiauja su įvairiais muzikos ir meno mokyklų ansambliais, solistais ruošiant valstybinių švenčių programas. Yra parengęs ir programą kartu su šokėjomis.
Orkestre groja 34 vyrai ir 1 moteris, gyvenantys ne tik Šiauliuose, bet ir važinėjantys iš Kuršėnų, Ventos, Radviliškio, Kauno. Kelerius metus Šiaulių pučiamųjų orkestro nariai penktadieniais, baigiantis darbui, miestiečiams nuotaikingą muziką dovanodavo žygiuodami bulvaru. Po 2–3 koncertus per mėnesį rengdavo Šiaulių amfiteatre. Orkestras jau keletą vasarų per pietų pertrauką džiugina Šiaulių miesto bulvaru žingsniuojančius žmones.
Orkestro meno vadovais ir dirigentais buvo V. Masionis, T. Kazlauskas, K. Venclova, R. Jankus, P. Čepulis, V. Stonkus, V. Pilibavičius, G. Brūzga. Nuo 2016 metų orkestro meno vadovas ir dirigentas – Sigitas Vaičiulionis, dirigentas – Gediminas Brūzga. Orkestro vadovo asistentas – Arvydas Lingys.
Koncertas nemokamas. Įėjimas tik su kvietimais ir galimybių pasu! Vietų skaičius ribotas.
Kvietimus bus galima pasiimti Šiaulių kultūros centro kasoje nuo rugsėjo 29 d. 10 val. (ne daugiau kaip 2 kvietimus)! Kasos darbo laikas: darbo dienomis 10–18 val., savaitgaliais kasa dirba, jei yra renginių.
Koncerto metu būtina laikytis visų saugumo reikalavimų, kuriuos nurodo Lietuvos Respublikos Vyriausybė.
Dalyvaudami renginiuose, neprieštaraujate, kad jie gali būti filmuojami ar fotografuojami, o jų nuotraukos viešinamos koncertų salės „Saulė“ internetinėje svetainėje, žiniasklaidoje ar socialiniuose tinkluose.

Renginys nemokamas

Chorinė siuita "Ilgesiui ir vilčiai"
2021-10-16 15:00 - 17:00 | Chaimo Frenkelio viloje
Valstybinis choras „Polifonija” organizuoja koncertų ciklą skirtą Šiaulių kėlėjams Frenkeliams.
Programoje bus atlikta naujai sukurta septynių dalių chorinė siuita „Ilgesiui ir vilčiai”.

Koncertai vyks:

SPALIO 15 d. 18 val. JONIŠKYJE
Joniškio raudonoji sinagoga

SPALIO 16 d. 15 val. ŠIAULIUOSE
Chaimo Frenkelio vila

Autorių vaizduotė šios septynių dalių chorinės siuitos provaizdį piešė tarytum skambančią menorą – septynšakę žydų žvakidę, simbolizuojančią šviesos pergalę prieš tamsą.

Kūrinio siekis kaip ir menoros – meno kalba simboliškai įžiebti po vieną menoros žvakę, aliuziškai ją siejant su Frenkelių, pirmiausia Chaimo, Doros ir Jokūbo, gyvenimų ir darbų epizodais, jų šviesa Šiauliuose ir Lietuvoj, apskritai su žydų ir lietuvių sambūviu, šimtmečių šalìgreta, net ir nevilty negęstant ilgesiui ir vilčiai.Šio projekto įgyvendinimui susibūrė menininkų grupė.

Pagrindinį muzikinį vaidmenį atliks valstybinis choras „Polifonija”
(meno vadovas ir vyr. dirigentas Linas Balandis), o jam pritars profesionalių instrumentininkų komanda:
Egidijus Ališauskas (birbynė);
Matas Ričkus (elektrinė gitara);
Dainius Rudvalis (kontrabosas);
Arkadijus Gotesmanas (perkusija);
Dirigentas Linas Balandis.Koncertų režisierė Nomeda Bėčiūtė
Bus skaitomi Vlado Braziūno ir Grigorijaus Kanovičiaus tekstai.

Kūrinio „Ilgesiui ir vilčiai” tekstą parašė Vladas Braziūnas, muziką sukūrė kompozitorius Gintautas Venislovas.
Koncertai nemokami

Šiuo metu į renginius įėjimas galimas tik su Galimybių pasu.Iš anksto registruojantis į renginius, prašome kreiptis šiais kontaktais:
tel.nr.: +370 651 40645
el.p. julija@polifonija.lt

Šokių vakaras. Groja Vytautas Kosmauskas
2021-10-17 17:00 | Šiaulių kultūros centras
Šiaulių kultūros centras skelbia sekmadienius šokių vakarais! Ištisus metus kiekvieną sekmadienį 17 val. Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Spalio 17 d. 17 val.

4 Eur

Spalio 17 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu dainuos ir šokėjus linksmai praleisti laiką kvies atlikėjas Vytautas Kosmauskas.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Dėmesio! Į šokių vakarą bus įleidžiami tik asmenys turintys galimybių pasą!
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel. +370 41 52 46 59, +370 41 52 56 89 arba e. p. kasa@siauliukc.lt.

Edukacinis projektas „Muzikiniai rudenys 2021″
2021-10-19 18:00 | Šiaulių kultūros centras
Spalio 19 d. 18.00 val. Šiaulių kultūros centro didžiojoje salėje vyks edukacinis projektas „Muzikiniai rudenys 2021″, kurio metu gabiausi Šiaulių miesto muzikos ir meno mokyklų mokiniai gros kartu su „Camerata Solaris“. Koncerte bendrą programą atliks ir Šiaulių berniukų ir jaunuolių choras „Dagilėlis“ bei „Camerata Solaris“. Koncertinė įstaiga „Saulė“ – šio koncertų ciklo sumanytoja ir organizatorė. Pirmą kartą šis projektas buvo įgyvendintas 2009 metais ir sėkmingai vykdomas iki pat šiol.

Koncerto dalyviai:

„Camerata Solaris“ (meno vadovas ir dirigentas Vilhelmas Čepinskis),
Šiaulių berniukų ir jaunuolių choras „Dagilėlis“ (meno vadovas ir dirigentas Remigijus Adomaitis).
Šiaulių 1-osios muzikos mokyklos, Šiaulių Dainų muzikos mokyklos, Šiaulių Sauliaus Sondeckio menų gimnazijos, Šiaulių „Juventos“ progimnazijos mokiniai:
Morta Milašauskaitė (mokytoja Nijolė Prascevičienė),
Lėja Ramanauskaitė (mokytoja Dangirutė Petrauskienė),
Evelina Pabrėžaitė (mokytoja Dangirutė Petrauskienė),
Aivaras Jarašūnas (mokytojas Anatolijus Kavaliauskis)
Paula Caltabellotta (mokytojas Anatolijus Kavaliauskis)
Agota Andrulytė ir Eglė Balniūtė (mokytoja Jūratė Narvilienė),
Povilas Ušinskis (mokytoja Raimonda Sližienė),
Agnius Juška ir Ugnė Krikščiūnaitė (mokytoja Nijolė Prascevičienė),
Augustė Gegeckaitė ir Modestas Ulberkis (mokytojos Regina Vaišnorienė ir Regina Marozienė),
Jonas Vozbutas (mokytoja Marytė Markevičienė),
Milda Marija Kiškūnaitė (mokytoja Ramunė Urniežienė),
Robertas Tamošiūnas (mokytojas Algirdas Gumuliauskas),
Vokalinis ansamblis „Volungė“ (mokytoja Aušra Adomaitienė).
Dirigentai Vilhelmas Čepinskis ir Remigijus Adomaitis.

Koncerto vedėja Raimonda Sližienė.

Įėjimas tik su kvietimais ir galimybių pasu! Vietų skaičius ribotas. KVIETIMUS BUS GALIMA PASIIMTI ŠIAULIŲ KULTŪROS CENTRO KASOJE NUO SPALIO 12 D. 10 VAL. (NE DAUGIAU KAIP 2 KVIETIMUS)!

Koncerto metu būtina laikytis visų saugumo reikalavimų, kuriuos nurodo Lietuvos Respublikos Vyriausybė.

Daugiau informacijos www.saule.lt ir Camerata Solaris – Šiaulių kamerinis orkestras feisbuko paskyroje.

Organizatorius: Šiaulių miesto koncertinė įstaiga „Saulė“.

Renginį finansuoja: Šiaulių miesto savivaldybė, Lietuvos kultūros taryba.

Partneriai: Šiaulių berniukų ir jaunuolių choras „Dagilėlis“, Šiaulių Sauliaus Sondeckio menų gimnazija, Šiaulių 1-oji muzikos mokykla, Šiaulių Dainų muzikos mokykla, Šiaulių „Juventos“ progimnazija.

Koncertas ŠIANDIEN MADAM PAREIS VĖLIAU
2021-10-21 19:00 | „Polifonijos” salė
Šiandien madam pareis vėliau – išskirtinė programa miuziklų ir lietuvių estrados dainų klausytojams. Polifonijos salėje girdėsite dviejų žavių ir plačiai žinomų klasikinės muzikos atlikėjų Rafailo Karpio ir Dariaus Mažinto koncertą.
Koncertas vyks spalio 21 d. 19 val. koncertų salėje „Polifonija”.
Atlikėjai:
Rafailas Karpis, tenoras
Darius Mažintas, pianistas
Koncerte skambės miuziklų ir lietuvių estrados dainos.
Rafailas Karpis – Lietuvos Nacionaliniame operos ir baleto teatro tenoras, dainuoja Bohemiečių“ trupės spektakliuose, Pažaislio, Tytuvėnų festivaliuose, dalyvauja įvairiuose projektuose bei bendradarbiauja su Lietuvos valstybiniu simfoniniu orkestru. 2008 m. Rafailas gavo „Operos švyturio“ apdovanojimą ir buvo paskelbtas metų operos viltimi. Solistas koncertavo Suomijoje, Švedijoje, JAV, Prancūzijoje, Izraelyje, Ispanijoje, Kinijoje. Savo repertuare turi dainų ir jidiš kalba.
Darius Mažintas – tarptautinėje erdvėje pelnęs pripažinimą pianistas, prof. V. Vitaitės mokinys. Atlikėjas su soliniais rečitaliais yra apkeliavęs daugelį užsienio šalių: JAV, Vokietija, Prancūzija, Italija, Rusija, Švedija, Olandija, o solinės ir kamerinės muzikos rečitalius surengęs prestižiniuose festivaliuose: Aspen music festival (JAV), Westchester piano festival (JAV), Sommerakademie (Vokietija), Holland Music Sessions (Olandija), GAIA Chamber Music festival (Šveicarija).
Bilietų kaina 12€ ir 10 € (su nuolaida)
Nuolaida taikoma moksleiviams, studentams, senjorams ir neįgaliems pateikus pažymėjimą.
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07

Marius Jampolskis ir Irūna, 10-mečio jubiliejinėje programoje „Švieski man vėl“ (dedikuota maestro St. Povilaičiui)
2021-10-23 17:00 | Šiaulių kultūros centras
Mariaus Jampolskio ir Irūnos duetas švenčia dešimties metų kūrybinį jubiliejų. Šiai sukakčiai paminėti pasirinko legendinio atlikėjo St. Povilaičio populiariausių kūrinių prikėlimą naujam gyvenimui.
Koncerte skambės ir originalios, jau pamėgtos gerbėjų dainos, bei nauji negirdėti kūriniai. Į jubiliejinio koncerto repertuarą įtrauktos ir legendinės dainos, atvedusios duetą į konkursų nugalėtojų gretas. Kiekviena daina – lyg mini teatras. Koncertinę programą papildys atlikėjų scenos kolegos.
Galimybiu pasas yra privalomas!
Organizatorius L. Lapkauskaitės koncertinių paslaugų firma

Koncertinė programa „Edis Agregatas gyvai“
2021-10-28 18:00 | Šiaulių kultūros centras
„Edis Agregatas gyvai“ – žiūrovų pripažinimo sulaukusios roko fantasmagorijos „Edis Agregatas, arba Nemirštančio optimisto gyvenimas ir mirtis“ pagrindu sukurtas koncertas, teatro scenoje gyvai atliekamos roko muzikos garsais nukeliantis į distopinį ateities laiką, paženklintą ypatingos asmenybės, mistinio pranašo Edžio Agregato. Iš pirmo žvilgsnio neeilinė jo gyvenimo istorija, kupina žmogiškų laimės akimirkų, nuopuolių, džiaugsmų ir nusivylimų, suskambės alternatyviojo roko melodijose, kurios visomis spalvomis atskleis muzikalią bei kiek netikėtą Keistuolių teatro pusę. „Edis Agregatas gyvai“ – ypatingas muzikinis re(n)ginys, art rock muzikos garsais kviečiantis pasinerti į gyvenimo pakraščius, mirties prieigas, laimės paieškas bei amžinąjį klausimą apie tai, kur iš tiesų slypi laimingos būties paslaptis.
Scenoje:
Aidas Giniotis – vokalas
Matas Pranskevičius – gitara, mušamieji, vokalas
Giedrius Kiela – bosinė gitara, gitara, vokalas
Jonas Šarkus – pučiamieji, sintezatorius, vokalas
Judita Urnikytė – mušamieji, vokalas
Ieva Stundžytė – gitara, vokalas
Renginio trukmė: apie 1 val.
Amžiaus cenzas N-14
Galimybių pasas yra privalomas!
Projektą finansuoja Lietuvos kultūros taryba
Organizatorius VšĮ „Vilniaus keistuolių teatras“

Baletas „Gulbių ežeras
2021-10-31 19:00 | Šiaulių arena
Renginio dalyviai ir žiūrovai įsipareigoja laikytis nurodytų saugumo ir higienos TAISYKLIŲ
Jūsų įsigyti bilietai galios ir atnaujintą renginio datą!
St. Petersburg Festival Ballet — puiki trupė, įkūnijanti tai, kas vadinama „rusų klasikinio baleto mokykla“ — griežtą klasikos eleganciją, gaivų ХХI amžiaus dvelksmą, idealią atlikimo techniką ir neaprėpiamą rusų sielą kartu su karališkos prabangos kostiumais ir dekoracijomis.
Šiame sezone St. Petersburg Festival Ballet Jums pristato pasaulinės klasikos perlą – baletą „Gulbių ežeras“ (dviejų dalių baletas pagal P.I. Čaikovskio muziką).
Nėra prasmės atpasakoti šio nemaraus kūrinio siužeto turinio, užteks pasakyti, kad žiūrovai, atėję į šiuos spektaklius, per trumpą laiką pasiners į romantikos ir grožio pasaulį, o taip pat patirs neišdildomų įspūdžių, paskendę meilės ir mirties, ištikimybės ir išdavystės, juoko ir ašarų, baimės ir drąsos išgyvenimuose, viskame, kas susiję su pasauline kultūra, pasauliniu paveldu ir pasauliniais šedevrais.
St. Petersburg Festival Ballet artistai — daugkartiniai teatro premijos „Auksinė kaukė“ nominantai ir laureatai, Rusijos ir tarptautinių konkursų diplomantai, prestižinių apdovanojimų ir garbingų nominacijų laimėtojai.
Trupės gastrolės sulaukė didžiulės sėkmės JAV, Italijoje, Vokietijoje, Prancūzijoje, Olandijoje, Belgijoje, Suomijoje, Čekijoje, Islandijoje, Portugalijoje, Ispanijoje, Kinijoje, Brazilijoje, Meksikoje ir kitose šalyse.
Informuojame, kad nuo 2021 m. rugsėjo 13 d. įsigaliojo LR SAM Ministro sprendimas Nr. V-2061, kuriuo keičiamos renginių organizavimo būtinos sąlygos.
1.6. vyresni nei 6 metų žiūrovai ir (ar) dalyviai (išskyrus atlikėjus, sportininkus, pranešėjus, renginių vedėjus repeticijų, vaizdo, garso įrašų, transliacijų, renginių metu, kai užtikrinamas saugus atstumas nuo žiūrovų ir (ar) dalyvių) bei renginį aptarnaujantis personalas viso renginio uždarose erdvėse, kuriame dalyvauja daugiau nei 500 dalyvių ir (ar) žiūrovų, metu dėvėtų medicinines kaukes ar respiratorius, kurie priglunda prie veido ir visiškai dengia nosį ir burną (toliau – kaukės). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama dėvėti veido skydelį);
Pagrindinė renginio informacija
Renginio trukmė: 2 val. 30 min
Pertrauka: viena (30 min)
Nemokamai: vaikai iki 6 metų (imtinai), pateikiant amžių įrodantį dokumentą, neužimant papildomos vietos
Nuolaidos: moksleiviams ir pensininkams (su pažymėjimais) -10%
Neįgalieji: su vežimėliu gali lankytis nemokamai, bet turi būti lydintis asmuo su bilietu
Grupinė nuolaida: nuo 11 iki 20 bilietų – 5%; nuo 21 ir daugiau bilietų – 7%
Organizatorius: ART Partner CZ s.r.o.
GALIMYBIŲ PASAS: PRIVALOMAS. Daugiau informacijos gpasas.lt
Svarbi informacija
Bilietus įsigyti galima visose TICKETMARKET kasose PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu ČIA
Vienu kartu galima užsakyti ne daugiau kaip 15 bilietų, perkant internetu
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)
*Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

Algimanto Butnoriaus jubiliejinis koncertas
2021-11-03 20:00 | Šiaulių kultūros centras
Savo jubiliejaus proga Algimantas Butnorius su draugais šiauliečiams dovanoja gyvo garso koncertą. Programos metu klausytojus nustebins neįprastas A. Butnoriaus repertuaras, skambės jo paties jautrumo kupina kūryba, o taip pat ir draugų bei kitų Lietuvos autorių dainos.
Tai šiltas, per ilgus metus sukauptas ir širdyse subrandintas dainų rinkinys. Klausant šokti gal ir nesinorės, tačiau sielos glūdumos tikrai bus švelniai priliestos, o širdys maloniai suvirpintos.
Galimybių pasas yra privalomas!

Erotinis vyrų striptizo šou I.M.O.S. – INTERNATIONAL MEN OF STEEL (N–18)
2021-11-04 11:00 | Šiaulių arena
I.M.O.S. – tai unikalus vyrų striptizo šou kolektyvas, kurio įkūrėjas yra 23 metų patirtį šou versle turintis Julianas Mora (JAV). Jau 2001 m. jis su „Kalifornijos svajonių“ vyrais atvyksta su pasirodymais į Italiją, 2005 m. „Chippendales“ pakviečia jį prisijungti prie programos, kaip „ypatingą svečią“. Kartu su jais Julianas pasirodo Niujorke „Caesars Palace Las Vegas “, vėliau jo laukia gastrolės po pasaulį, kur jis susipažįsta su Damien Casanova (Italija) ir 10 metų dirba kartu su garsia italų grupe „ Centocelle nightmare “. Julianas Mora ir Damienas Casanova nusprendžia sukurti Italijos ir Amerikos kolektyvą I.M.O.S.
I.M.O.S. – tai geriausi striptizo šokėjai viename kolektyve. Žinomas visame pasaulyje striptizo choreografas ir šokėjas Andy Sk (Lenkija) dabar yra kolektyvo meno vadovas, atsakingas už meninę pusę ir naujų talentų atradimą. I.M.O.S. – tai šokėjai, aktoriai, akrobatai ir puikūs šou atlikėjai.
Pasirodyme Jūsų lauks: Christian (Ispanija), Marco (Vengrija), Damian (Italija), Andy (Lenkija), Kevin (Vokietija), Rico (Brazilija). Kiekvienas iš vaikinų jau turi ne mažiau 15 metų patirtį dirbant įvairiuose projektuose.
Atėjo laikas atsipalaiduoti ir nuvykti į nuostabią kelione, kur išsipildys Jūsų slaptos svajonės ir norai.

Kamerinis muzikinis spektaklis „Lietuviškų romansų vainikas“
2021-11-05 18:30
Šiaulių kultūros centro Rėkyvos kultūros namai (Energetikų g. 7)

Lapkričio 5 d. 18.30 val.

Emocijomis spindinti, jausmais žaižaruojanti atminties karūna žmonėms ir laikui, kuriame jie kūrė idealų tėvynės Lietuvos, jos žmonių, gamtovaizdžių, istorinių žygių paveikslą, iš kurio dabar, su nerimu žvelgdami į ateitį, semiamės vilties, tikėjimo ir meilės.
Žiūrovams skleidžiasi tarpukario Lietuvos Laikinosios sostinės meno salonų gyvenimo atspindžiai scenose apie meninės bohemos nuotykius, šėliones, nusivylimus, svajones. Legendinių asmenybių – Maironio, K. Binkio, J. Tumo–Vaižganto, J. Aisčio, B. Brazdžionio, V. Mačernio, S. Nėries – žinomi ir nežinomi – portretų štrichai ryškėja per amžininkų prisiminimus bei jų pačių gyvenimo geismo kupiną kūrybą.
Spektaklyje „keliaujama“ Lietuvos romanso keliu iš kaimo į miestą. O mieste į profesionalių kompozitorių kūrybą. Skamba ne tik Lietuvos romansų karaliaus A. Kačanausko kūriniai, bet ir J. Naujalio, J. Tallat-Kelpšos, A. Raudonikio, A. Bražinsko romansai. Žiūrovai turi džiaugsmą išgirsti svajingus B. Dvariono fortepijoninius kūrinius.

Režisūrinis sprendimas – romantiškas, vaidybinis, emocionalus, šelmiškas, žaismingas – atspindi madingo XX a. pirmoje pusėje muzikinio-literatūrinio meno salono atmosferą.
Žiūrovai turi galimybę pavakaroti A. Kačanausko namų salone, pasvajoti Maironio salone, pasiklausyti J. Naujalio dainų, apsilankyti Konrado kavinėje, nukeliauti drauge su K. Binkiu į Palangą, drauge su S. Nėrimi eiti per lūžtantį meilės ledą… Ir sustiprėti tikėjime, kad Grožis gali išgelbėti pasaulį.
Scenografija iš detalių fragmentiškai kuria meno salono įvaizdį.
Kostiumai – XX a. trečio ir ketvirto dešimtmečio stiliaus, madingi tiek Kaune, tiek Paryžiuje…
Virginija Kochanskytė – režisierė, aktorė
Edita Zizaitė – pianistė
Giedrė Zeicaitė – dainininkė
Trukmė – 60 min.
Įėjimas su kvietimais. Kvietimus galima pasiimti Šiaulių kultūros centro kasoje arba Šiaulių kultūros centro Rėkyvos kultūros namuose.
Į spektaklį reikalinga išankstinė registracija ir galimybių pasas.
